Avocat: 'Pentru un deces COVID-19 se acordă 8000 de lei'
Acuzații grave aduse de un avocat, în contextul epidemiei cu noul coronavirus. Gheorghe Piperea susține că decesele survenite în urma infectării cu COVID-19 ar fi remunerate printr-un ajutor de înmormântare cu o valoare de aproape trei ori mai mare față de un deces obișnuit. 
Oferte pentru declararea decesului COVID-19

Tot el mai spune că rudele celor decedați primesc diverse oferte financiare pentru a declara decesul din cauza noului coronavirus, chiar dacă moartea a survenit din alte motive, fără infectarea cu virusul SARS-CoV-2.


"Pentru un deces obișnuit se acordă un ajutor de înmormântare de 2.500 de lei. Pentru un deces COVID-19 se acordă 8.000 de lei. Sunt foarte multe persoane care mi-au spus, fie prin viu grai sau comentarii, că rudele celor decedați sunt ofertate de diverși indivizi cu caracter de hienă cu niște bănuți, de regulă este vorba de 3.000 de lei, pentru a declara că decesul a fost în legătură cu COVID-19", afirmă avocatul Gheorghe Piperea.


Cadrele medicale nu și-ar fi primit bonusul de 500 de euro

În plus, avocatul susține că bonusul promis cadrelor medicale care tratează persoanele infectate cu noul coronaviurs se lasă așteptat, în condițiile în care spitalele primesc mai mulți bani față de perioadele normale.

"Medicilor li s-a promis remunerații suplimentare de 500 de euro. Banii nu s-au achitat, medicii rămânând cu promisiunea, cu tot eroismul cu care au fost gratulați. Se spune că acești bani nu pot fi achitați întrucât Ministerul Sănătății a uitat să declare epidemie la nivel național, iar plata era condiționată de această chestie birocratică.", mai spune Piperea.

[(('Înșelăciune',), 1), (('Noua Ordine Mondiala',), 54), (('Controlul populației',), 150), (('Satiră',), 310), (('Remedii miraculoase',), 183), (('Reticență la vaccinare',), 260), (('Supremația Românească',), 9), (('Înșelăciune', 'Big Pharma'), 176), (('Plandemic',), 241), (('Remedii miraculoase', 'Religie'), 47), (('Armă biologică',), 256), (('5G',), 67)]